แนวโน้มดัชนีเช้านี้ลุ้นรีบาวน์ในกรอบจำกัดตามตปท.
นักวิเคราะห์ฯคาดตลาดหุ้นไทยเช้านี้(1 มี.ค.)ลุ้นรีบาวน์ตามตลาดต่างประเทศ แต่คงจะอยู่ในกรอบจำกัด และภาพโดยรวมของตลาดฯคงค่อนข้างผันผวนในการเทรดระหว่างวัน พร้อมให้แนวรับ 980 แนวต้าน 996 จุด&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้มีโอกาสที่จะรีบาวน์ขึ้นได้ตามตลาดต่างประเทศ แต่คงจะอยู่ในกรอบจำกัด โดยตลาดหุ้นอื่นในภูมิภาคเอเชียเช้านี้ส่วนใหญ่จะอยู่ในแดนบวกเล็กน้อย แต่ภาพโดยรวมของตลาดบ้านเราคงจะยังค่อนข้างผันผวนในการเทรดระหว่างวัน&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; ทั้งนี้ ตลาดฯคงรับผลจากที่มีการมองระยะสั้นถึงสถานการณ์ในตะวันออกกลางใกล้จะสิ้นสุดลง หลังจากทางสหรัฐฯและประเทศอื่นในตะวันตกได้ออกมาสร้างความกดดัน แต่ทั้งนี้ก็ยังถือเป็นปัจจัยเสี่ยงที่ต้องติดตามดูต่อไป นอกจากนี้ ยังรับผลจากที่ธนาคารกลางสหรัฐฯ(เฟด)ออกมายืนยันเกี่ยวกับมาตรการ QE2 จะดำเนินต่อไป ซึ่งตรงนี้ทำให้เงินดอลลาร์ฯอ่อนค่า และ Flow จะเริ่มไหลเข้าตลาดสินค้าโภคภัณฑ์ และตลาดหุ้น&nbsp;&nbsp;&nbsp;&nbsp;&nbsp;&nbsp;&nbsp;&nb
1 มี.ค. 2554

นักวิเคราะห์ฯคาดตลาดหุ้นไทยเช้านี้(1 มี.ค.)ลุ้นรีบาวน์ตามตลาดต่างประเทศ แต่คงจะอยู่ในกรอบจำกัด และภาพโดยรวมของตลาดฯคงค่อนข้างผันผวนในการเทรดระหว่างวัน พร้อมให้แนวรับ 980 แนวต้าน 996 จุด          นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้มีโอกาสที่จะรีบาวน์ขึ้นได้ตามตลาดต่างประเทศ แต่คงจะอยู่ในกรอบจำกัด โดยตลาดหุ้นอื่นในภูมิภาคเอเชียเช้านี้ส่วนใหญ่จะอยู่ในแดนบวกเล็กน้อย แต่ภาพโดยรวมของตลาดบ้านเราคงจะยังค่อนข้างผันผวนในการเทรดระหว่างวัน          ทั้งนี้ ตลาดฯคงรับผลจากที่มีการมองระยะสั้นถึงสถานการณ์ในตะวันออกกลางใกล้จะสิ้นสุดลง หลังจากทางสหรัฐฯและประเทศอื่นในตะวันตกได้ออกมาสร้างความกดดัน แต่ทั้งนี้ก็ยังถือเป็นปัจจัยเสี่ยงที่ต้องติดตามดูต่อไป นอกจากนี้ ยังรับผลจากที่ธนาคารกลางสหรัฐฯ(เฟด)ออกมายืนยันเกี่ยวกับมาตรการ QE2 จะดำเนินต่อไป ซึ่งตรงนี้ทำให้เงินดอลลาร์ฯอ่อนค่า และ Flow จะเริ่มไหลเข้าตลาดสินค้าโภคภัณฑ์ และตลาดหุ้น          สำหรับปัจจัยในประเทศขณะนี้ก็มีเรื่องที่คาดการณ์กันว่า แบงก์ชาติคงจะปรับขึ้นอัตราดอกเบี้ยนโยบาย ส่วนตัวเลข CPI ก็คงจะสูงตามที่ตลาดฯคาดไว้อยู่แล้ว ด้านการเมืองก็มีการคาดการณ์กันว่าอาจจะมีการยุบสภาในเร็ว ๆ นี้ แต่โดยส่วนตัวคิดว่ารัฐบาลคงจะอยู่ต่อไป พร้อมให้แนวรับ 980 จุด แนวต้าน 996 จุด